Aprovació d'actes de sessions anteriors.
Proposta de resolució d'estimació parcial de la Reclamació 252/2016.
Proposta de resolució d'estimació de la Reclamació 266/2016.
Proposta de resolució d'inadmissió de la Reclamació 321/2016.
Proposta de resolució d'estimació de la Reclamació 387/2016.
Proposta de resolució de finalització de la Reclamació 388/2016 per estimació extemporània.
Proposta de resolució de finalització de la Reclamació 389/2016 per estimació extemporània.
Proposta de resolució d'estimació de la Reclamació 390/2016.
Proposta de resolució d'estimació de la Reclamació 391/2016.
Proposta de resolució d'estimació de la Reclamació 392/2016.
Proposta de resolució de finalització de la Reclamació 393/2016 per estimació extemporània.
Proposta de resolució d'estimació de la Reclamació 394/2016.
Proposta de resolució de finalització de la Reclamació 395/2016 per estimació extemporània.
Proposta de resolució d'estimació de la Reclamació 396/2016.
Proposta de resolució d'estimació parcial de la Reclamació 397/2016.
Proposta de resolució de finalització de la Reclamació 398/2016 per satisfacció extemporània.
Proposta de resolució d'estimació parcial de la Reclamació 405/2016.
Proposta de resolució d'inadmissió de la Reclamació 485/2016.
Aprovació de les actes de les sessions anteriors
La presidenta obre la sessió, pregunta si tots els membres han pogut consultar l'acta de la sessió del Ple del dia 14 de desembre i si tenen consideracions a formular en relació amb el text.
No es formulen observacions per part dels membres del Ple.
La secretària Tècnica de la Comissió relaciona els principals tràmits duts a terme des del darrer Ple de la setmana passada que va tenir lloc el divendres dia 23 de desembre de 2016 i l'anàlisi del compliment dels requisits provisionals d'admissibilitat de les noves reclamacions que s'han interposat davant la Comissió, que són quaranta-tres interposades per una mateixa persona reclamant i respecte una mateixa administració i deu més que s'interposen per part d'altres persones reclamants davant les corresponents administracions.
En relació amb les quaranta-tres reclamacions interposades per una mateixa persona reclamant, a les quals corresponen els números 518/2016 al 560/2016, cal assenyalar que totes elles compleixen els requisits formal per a la seva tramitació excepte la Reclamació 558/2016 i 559/2016, que requereixen la presentació de documentació addicional atès que no hi consta la sol·licitud d'informació pública.
D'altra banda respecte la resta de les noves reclamacions, cal esmenar la documentació que s'ha presentat en les Reclamacions 512/2016, 513/2016 a 515/2016 i 517/2016, a fi que es precisi l'objecte de la reclamació davant la GAIP.
La Reclamació 561/2016 compleix amb els requisits perquè pugui ser admesa provisionalment a tràmit i passar a ser objecte d'anàlisi de fons.
Les Reclamacions 1/2017 i 2/2017 han de ser completades amb informació sobre la representació de la persona reclamant i la 3/2017 compleix els requisits formals perquè pugui ser analitzada pel ponent, atès que sembla que podria concorre en una causa d'inadmissió.
La senyora Teresa Perelló comenta els incidents que s'han plantejat en l'execució d'un dels dos expedients de Palau d'Anglesola, la Resolució de la Reclamació 159/2016, atès que la persona reclamant ha informat la Comissió que no li ha estat lliurada la informació pública de conformitat amb la resolució de la GAIP i es valora la necessitat d'adreçar un requeriment d'execució que insti el compliment efectiu.
Així mateix, es comenten altres incidents d'execució que s'han produït en d'altres expedients, en concret del 218/2016 i de notificació de les Resolucions de les Reclamacions 145/2016 i 149/2016.
Es comenta també per part de tots els membres del Ple que s'han rebut dos escrits durant de Transports Metropolitans de Barcelona en relació amb el recurs contenciós administratiu interposat contra la Resolució de la Comissió que resol la Reclamació 19/2016 i que es coordinarà la informació amb l'Assessoria Jurídica del Departament així com, es demanarà si disposen d'informació addicional sobre la interposició o no d'un recurs de reposició contra la Interlocutòria del Tribunal Superior de Justícia de Catalunya que resol aixecar la mesura cautelaríssima de suspensió.
La senyora Elisabet Samarra, ponent de les Resolucions de 23 de desembre de 2016 que estimen les Reclamacions 221/2016, 263/2016 i 264/2016, informa al Ple que s'han produït uns errors materials en els antecedents de les resolucions assenyalades que no afecten la part dispositiva ni el sentit de les resolucions aprovades pel Ple però que haurien de ser objecte de correcció a l'empara de l'article 109.2 de la Llei 39/2015, d'1 d'octubre, del procediment administratiu comú de les administracions públiques.
En la propera sessió del Ple seran objecte d'anàlisi les esmenes necessàries per a la seva valoració i notificació a les parts del procediment.
Es debaten també altres elements de tramitació que s'han palesat durant aquestes dues darreres setmanes en relació amb expedients pendents de resolució.
Proposta de resolució d'estimació parcial de la Reclamació 252/2016
El senyor Oriol Mir, ponent de la Proposta de resolució, exposa els elements més destacats de la tramitació d'aquest procediment de reclamació que duu a l'estimació parcial de la Reclamació.
La senyora Elisabet Samarra, el senyor Josep Mir i la senyora Teresa Perelló formulen observacions a l'enfocament que s'ha plantejat en la Proposta i es debaten per part de tots els membres de la Comissió elements d'aquest procediment de reclamació que seran tingudes en consideració pel ponent en l'elaboració del text definitiu de la resolució.
Proposta de resolució d'estimació de la Reclamació 266/2016
El senyor Josep Mir, ponent d'aquesta Proposta de resolució, exposa els elements més destacats de la tramitació d'aquest procediment de reclamació s'havia de tramitar mitjançant el procediment de mediació però que no s'ha pogut celebrar per renúncia expressa a aquest procediment per part d'aquesta persona reclamant en la seva fase final.
Es formulen algunes observacions al text de la Proposta de resolució per part de la senyora Teresa Perelló i del senyor Oriol Mir, observacions que seran incorporades al text definitiu de la resolució.
Proposta de resolució d'inadmissió de la Reclamació 321/2016
El ponent de la Proposta de resolució, el senyor Josep Mir, exposa el seu contingut que resol el darrer dels expedients presentats per la mateixa persona reclamant en relació amb les retribucions del personal directiu d'entitats privades prestadores de serveis sanitaris, que s'inadmet atès que no concorren els requisits exigits legalment perquè sigui aplicable la normativa de transparència a aquesta entitat privada.
El senyor Oriol Mir formula algunes esmenes al text presentat que seran recollides pel ponent en el text definitiu de la resolució.
En relació amb els punts de l'ordre del dia corresponents al números que van del sisè al setzè, ambdós inclosos, que tenen per objecte les Propostes de resolució de les Reclamacions números 387/2016 al 397/2016, i atesa la absència que ha estat excusada del ponent d'aquestes Propostes de resolució, s'acorda que seran objecte de deliberació per part del Ple de la setmana vinent.
Es passa a deliberar sobre el punt dissetè de l'ordre del dia.
Proposta de resolució de finalització de la Reclamació 398/2016 per satisfacció extemporània
El ponent de la Proposta de resolució, el senyor Oriol Mir, exposa els elements rellevants de la tramitació que han dut a la satisfacció extemporània de la pretensió de la persona reclamada, que s'ha produït durant la tramitació del procediment de reclamació davant la Comissió.
Proposta de resolució d'estimació parcial de la Reclamació 405/2016
El senyor Josep Mir, ponent d'aquesta Proposta de resolució, exposa els elements més destacats de la tramitació que ha tingut aquest procediment de reclamació.
El senyor Oriol Mir planteja algunes observacions que seran tingudes en compte pel ponent per a la seva incorporació al text definitiu de la resolució.
Es fa notar pel ponent que el text de la Proposta de resolució incorpora dades de caràcter personal per a la millor comprensió del seu contingut que tanmateix, hauran de ser anonimitzades per a la publicació de la resolució al web.
Proposta de resolució d'inadmissió de la Reclamació 485/2016
El senyor Josep Mir, ponent de la Proposta de resolució, exposa el supòsit que concorre en aquest cas que comporta la inadmissió de la reclamació atès que queda fora de l'àmbit d'aplicació de la Llei 19/2014, del 29 de desembre, de transparència, accés a la informació i bon govern.
La presidenta de la Comissió aixeca la sessió de la qual, com a secretària, estenc aquesta acta.